Fenomena (filem)

Fenomena merupakan sebuah filem drama romantik Malaysia 1990 arahan Aziz M. Osman dan ditayangkan pada 31 Mei 1990."Fenomena, arahan sulung Aziz M. Osman", Berita Harian, 26 Mei 1990. Ia dibintangi oleh Ramona Rahman, M. Nasir dan Amy Search, mengisahkan tentang pengembaraan seorang wanita British yang lahir di Malaysia. Dia kembali ke Terengganu, negeri yang menjadi tempatnya menghabiskan zaman kanak-kanak. Filem ini merupakan percubaan sulung Aziz sebagai pengarah.

Sinopsis
Mengisahkan Isabella, anak kepada Tuan Howell, seorang pengurus lombong bijih besi di Bukit Besi, Terengganu, telah menghidapi sejenis penyakit yang aneh ketika berusia setahun. Pada suatu malam Isabella menangis tidak henti-henti hingga mendorong tukang kebun mereka Wak Labib yang juga dukun cuba mengubatinya. Serta merta Isabella berhenti menangis dan segar seperti kanak-kanak sihat.

Setelah 24 tahun berlalu, Isabella yang kini sarjana di Universiti London dalam bidang pengajian penyakit ganjil tersebut. Doktor-doktor di England berpendapat bahawa Isabella hanya berpeluang hidup selama enam bulan lagi. Isabella tidak dapat menerima hakikat itu, berpendapat hanya Wak Labib mampu mengubati penyakitnya, berazam kembali ke Bukit Besi untuk menemuinya.

Pelakon

Pelakon utama
 Ramona Rahman sebagai Isabella
 M. Nasir sebagai Azlan
 Amy Search sebagai Suhaimi

Pelakon pembantu
 Abu Bakar Omar sebagai Wak Labib
 Johan Abdullah sebagai Mr. Howell
 Hashimah Zulkifli sebagai Mrs. Howell
 Afidah Es sebagai Limah
 Nur Amarina Zulkifli sebagai Seri 
 Mohd Yunus Osman sebagai Sudin
 Nasir Search sebagai Nasir
 Yazit Search sebagai Yazid
 Kid Search sebagai Kid
 Din Search sebagai Din

Penampilan khas
 Mustapha Maarof sebagai Doktor

Tema
Fenomena diserikan dengan elemen kerohanian dan nilai-nilai yang berkait rapat dengan masyarakat Melayu di Malaysia.

Runut
 Istana Menanti - Rahim Maarof (ciptaan M. Nasir)
 Isabella - Search
 Fenomena - Search

Anugerah dan pencalonan
Fenomena meraih banyak anugerah pada Festival Filem Malaysia ke-9 pada 1991 dan anugerah yang dimenangi adalah seperti berikut:

 Skor Muzik Terbaik – M. Nasir
 Lagu Tema Terbaik – M. Nasir
 Jurukamera Terbaik – Badaruddin Azmi
 Penataan Bunyi Terbaik – Musa Idris
 Pelakon Kanak-Kanak Terbaik – Noramarina Zulkifli
 Anugerah Khas Juri – Filem Box-Office

Rujukan

Pautan luar


Kategori:Filem 1990
Kategori:Filem Malaysia tahun 1990
Kategori:Filem drama Malaysia
Kategori:Filem bahasa Melayu
Kategori:Filem arahan Aziz M. Osman